ལེ་ཅང་ལིན་གྱིས་མོའི་དེབ་ནི།རིག་པའི་གཞུང་ལུགས་དང་མཐུན་པ།བར་གནས་ཡིན་པ་ནན་བརྗོད་བྱེད་ཀྱི་ཡོད།གལ་ཏེ་དེ་ལྟར་ཡིན་ན་མ་མཐའ་ཡང་བོད་རྒྱ་མི་རིགས་ཕྱོགས་གཉིས་ཀྱི་ལོ་རྒྱུས་རྒྱས་བཤད་རྒྱབ་ལྗོངས་སུ་བཀོད་རྗེས་ད་གཟོད་བར་གནས་ཟེར་བ་ཡིན་མོད།ལྕམ་ལེ་ཡིས་བོད་ཕྱོགས་ཀྱི་ཡིག་ཆ་བེད་སྤྱོད་གནང་བ་བདེན་པ་རེད།དཔེར་ན་ཟུངས་ཁྲག་དྲོན་མོ་གངས་ཅན་ལྗོངས་སུ་མཆོདངའི་ཕ་ཡུལ་གྱི་ཡ་ང་བའི་ལོ་རྒྱུསསོགས་ནས་དྲག་པོའི་གྱེན་ལོག་དང་དམར་གསོད་སོགས་ཀྱི་དཔེ་མཚོན་བཅད་ལེན་བྱས་ཡོད།ཡིན་ཡང་ཧང་སང་བ་ནི་བོད་མིའི་དེང་རབས་ལོ་རྒྱུས་ཀྱི་དེབ་དེ་དག་ནང་གི་བོད་མིའི་ལོ་རྒྱུས་ཀྱི་ལྟ་བ།བདག་དབང་གི་ལྟ་བ།རྒྱལ་ཁབ་ངོས་འཛིན་བྱེད་སྟངས།དེ་དང་འབྲེལ་བའི་བཙན་རྒོལ་སོགས་ལྕམ་ལེ་ཡི་དེབ་ནང་དུ་ཟུར་ལྟ་ཙམ་ཡང་བྱས་མེད།རྒྱལ་ཁོངས་དང་།བདག་དབང་།རྒྱལ་ཁབ་ངོས་འཛིན་པ་བཅས་བོད་ཀྱི་གནད་དོན་གྱི་སྲོག་ཤིང་འདི་དག་ཐད་ལ།༡༩༥༩ལྷ་སདངལྕགས་བྱ་གནམ་དུ་འཕུར་དུསཟེེར་བའི་དེབ་གཉིས་ཀྱི་ནང་དུ་རྒྱ་ལུགས་ཆབ་སྲིད་ས་ཁུལ་ལྟར་དུ།ཀྲུང་ཀོའི་ལྷོ་ནུབ་དང་ནུབ་བྱང་ཞིང་ཆེན་བཞིའི་བོད་ཁུལ་ལོ་ངོ་བཅུ་ཕྲག་འགའ་ལོ་རྒྱུས་ཟེར་བས་བོད་མིའི་ཆབ་སྲིད་ས་ཁམས་བརྗོད་སྐབས་ཀྱི་ཁམས་དང་ཨ་མདོ་ལོ་ངོ་སྟོང་ཕྲག་གི་ལོ་རྒྱུས་ཡོད།བརྗེ་སྤོ་བརྒྱབ།ཞིང་ཆེན་བཞིའི་བོད་ཁུལ་བོད་གཞུང་གིས་དབང་འཛིན་འོག་མེད་པ་ཟེར་བ་ཡིས་ཁམས་དང་ཨ་མདོ་བོད་གཞུང་གི་དབང་འཛིན་འོག་ཚད་མཐོ་རང་སྐྱོང་ཡིན་པ་འགེབས་སྲུང་དང་སྦས་བསྐུང་བྱས་ཡོད།སྒྲའོ་ཨར་ཕུང་གིས་ས་སྤྱོད་ལམ་ལུགས་བསྒྱུར་ནས་གཞུང་དཔོན་གཏོང་བ།ཀྲུའུ་དང་རྫོང་བཙུགས་པ།གོ་མིན་ཏང་གིས་ཞི་ཁམས་སྟེ་ནུབ་ཁམས་ཞིང་ཆེན་བཙུགས་པ་སོགས་རྒྱ་ནག་གིས་ཕྱོགས་གཅིག་གི་ཆབ་སྲིད་དབང་ཆ་མངོན་གསལ་དུ་བརྗོད་པ་དེས་བོད་ཤར་རྒྱུད་ཁམས་ཁུལ་དུ་མན་ཇུ་རྒྱལ་རབས་ཀྱི་མཇུག་ཏུ་མན་ཇུ་གཞུང་གིས་ཁྲག་དྲི་བྲོ་བའི་བཙན་འཛུལ།དེ་བཞིན་གོ་མིན་ཏང་གཞུང་གིས་བོད་ཤར་རྒྱུད་བཙན་བཟུང་ཆེད་ཐེངས་མང་པོར་དམག་འཁྲུག་བརྒྱབ་སྟེ་ད་གཟོད་ནུབ་ཁམས་ཞིང་ཆེན་ཟེར་བ་བཟོས་པའི་རྒྱབ་ལྗོངས་སོགས་མེད་པའམ་མི་མངོན་པར་བཟོས་ཡོད།